76c3bee6b63148995745b65c26b2a9cd

Hej brevkasse.

jeg er en 15-årig pige der går i 9. klasse. Her forleden begyndte jeg at skrive med en fyr, der går på en skole der ligger tæt på min. Vi har mange fællesvenner, men vi har aldrig mødt hinanden. Vi begyndte at skrive lidt sammen en dag, og efter har vi skrevet lidt mere sammen, men det er altid mig der starter samtalerne.

Hver gang vi har skrevet sammen, har det været fordi det har været mig der har spurgt ind til noget. Han svarer selvfølgelig altid tilbage -på en sød måde- men det er stadig irriterende at han ikke selv starter med at skrive. Tror i han kan lide mig eller skal jeg bare lade ham være. Det er ikke fordi jeg skriver hver dag har måske skrevet 2-3 gange nu, og det har varet ca. 1 måned eller lidt over. 

Hvad skal jeg gøre, og tror i han kan lide mig tilbage?

  
 
skal jeg blive ved med at skrive?
=================================


ungzone.dk
2020.29

 Hej med dig og tak for dit spørgsmål :-) 

Jeg tænker at det er svært at sige om han kan lide dig. Der kan jo være mange grunden til at det ikke er ham der starter samtalen, måske er han genert? 

Jeg tænker at en måde at finde ud af om han er interesseret i dig er at du i en periode ikke skriver til ham først. Hvis han er interesseret i dig, tænker jeg at han vil tage kontakt til dig. Det er i hvertfald noget du kan prøve. Hvis ikke han efter noget tid har kontaktet dig, tænker jeg at du måske kan tage det som at han måske ikke rigtig er interesseret i dig og så kan du bruge din tid på at finde en anden sød fyr :-) 

Jeg håber at du kan bruge mit svar og du er altid velkommen til at skrive igen.

De bedste hilsner 

Michelle :-)

 

Hej med dig,

Det er svært at svare på, hvorvidt han kan lide dig, på baggrund af det, du skriver. 

På den ene side svarer han på dine beskeder, hvor han bare kunne have ladet være, hvis ikke han havde lyst til at svare dig. På den anden side tager han ikke selv initiativ, hvilket måske kan være et tegn på, at han ikke har så stor en interesse. Dog kan det sagtens være, at han ikke rigtig ved, hvad han skal skrive - måske er han genert eller bange for at skrive noget dumt, fordi han godt kan lide dig. Det er svært!

Som jeg ser det, er det nemmeste nok, at du simpelthen bare spørger ham, hvad han synes om dig, og det har du tænkt længe på. Du kan evt. i samme forbindelse skrive til ham, hvad du synes om ham. Måske kan det hjælpe!

Held og lykke med det!

De bedste hilsner

Sofie

 